Brief des Papsaus an Asklas
Material: papyrus
Place: Herakleopolites
Categories: Brief (geschäftlich)
Papsaus an Asklas
Transport einer Leiche
Leiche nicht angekommen
Παψαῦς Ἀσκλᾶτι τῶι ἀδελφῷ πολλὰ χαίρειν. 
ἀσπάζομαί σε καὶ ὅλον τὸν οἶκόν σου. 
ἤδη δεύτερόν σοι ἐπιστόλιον γράφω περὶ 
τοῦ νεκροῦ τοῦ ἀπὸ Οὐισέμτου στρ[α]τιώτου 
τοῦ λεγιωναρίου οὗ ἐνήνεχαν σοι οἱ ἀπὸ 
Τμουναχῆ καὶ οἱ ἀπὸ Φεβῖχις Κουιτει
λεῖς καὶ ὁ μετʼ αὐτοῦ, ὃν ἔδωκαν τῷ υἱῷ σου. 
καὶ σημῖον, ὅτι εἰς τὸν νῶτον αὐτοῦ 
ῥάβδον  καὶ ἐμβεβλημένοι εἰσὶν αὐτὸν ἐπὶ 
τὴν ὄνον σου καὶ τοῦ υἱοῦ σου καὶ 
κατέστα
καν αὐτὸν ἔσω παρὰ σὸν μετὰ τοῦ υἱοῦ 
σου. τὰ νῦν ταῦτα πάντα γράφω σοι περὶ 
αὐτοῦ ἵνα αὐτὸν καταστήσητε εἰς τὴν 
κώμην αὐτοῦ. ἐπὶ δὲ ὕβριν προσέλαβα 
ὧδε μεγάλην καὶ ἐγγὺς ἐπὶ τὸν ἡγεμό
να με εἵλκυσαν, οὐ καθʼ ὑμᾶς ὃ ἐποιήσατέ 
μοι. ἄλλο σημῖόν σοι γράφω περὶ αὐτοῦ, 
ὁτε ἡ γυνή σου ἐξελθοῦσα ἠγόρακε ὀβο
λῶν τεσσάρων  ἀρτύματα τῷ ναυτικῷ 
τῷ ἀπὸ Τμουναχῆ ἐπικαλουμένῳ Κουι
τειλεῖ. οὐ καλῶς μοι ἐχρήσαστε μὴ κα
ταστήσαντες αὐτὸν εἰς τὸν τόπον αὐ
τοῦ. ἀσπάζομαί σε καὶ τὸν υἱόν σου καὶ ὅλον 
τὸν οἶκόν σου. ἐρρῶσθαί σε εὐχομαι. Φαρμοῦθι ιθ.
ἀπόδος ἰς Κε...           Ἀσκλᾶτι ἀπὸ [Πα]
ψαῦτος φίλου.